Udheheqësit e BE-së miratojnë në parim misionin e sigurisë për Kosovën
Udhëheqësit u mblodhën në Bruksel në përpjekje për të njëjtësuar qëndrimin e BE-së në mbështetje të një Kosove të pavarur
Kosova ishte ndër temat kryesore sot në takimin e udhëheqësve të Bashkimit Evropian në Bruksel. Megjithë hedhjen e një hapi të rëndësishëm përpara në njëjtësimin e qëndrimit evropian ndaj Kosovës, Evropa ende nuk ka arritur unanimitet. Presidenti i Parlamentit Evropian Hans-Gert Potering theksoi se ka ardhur koha që Evropa të jetë e bashkuar në mbështetje të pavarësisë së Kosovës: tha zoti Potering. Brenda BE-së, Qiproja mbetet kundërshtarja më e fortë e pavarësisë së Kosovës dhe dërgimit të misionit policor dhe të sigurimit prej 1 mijë e 800 trupash. Shefi i politikës së jashtme të Bashkimit Evropian, Havier Solana mbështet gjetjen e një zgjidhjeje pas përfundimit të zgjedhjeve parlamentare në Serbi: "Ne jemi shumë të kënaqur dhe mbështesim vendimin e Presidentit të Serbisë Tadiç për zhvillimin e zgjedhjeve dhe siç e dini ne besojmë se duhen mbyllur tani edhe fazat e fundit të çështjes së Kosovës," tha zoti Solana. Presidenti i Serbisë Boris Tadiç ka kërkuar që zgjedhjet parlamentare të mbahen më 20 janar, por partia e kryeministrit serb Vojisllav Koshtunica kërkoi shtyrjen e zgjedhjeve deri sa të zgjidhet çështja e Kosovës. Kryeministri Sali Berisha dje në Bruksel i bëri thirrje Serbisë të heqë dorë nga pretendimet kolonialiste, siç i cilësoi ai: tha kryeministri Berisha." Ndërkaq, Ministri i Jashtëm rus, Sergei Lavrov përsëriti sot në Moskë qëndrimin e Rusisë, që zgjidhja e çështjes së Kosovës duhet të bëhet në përputhje me ligjin ndërkombëtar dhe duhet të gëzojë edhe mbështetjen e serbëve. tha shefi i diplomacisë ruse. Udhëheqësit evropianë kanë nënvizuar nevojën për t’i parashtruar një ofertë Serbisë në mënyrë që të pranojë pavarësinë e Kosovës. Por ministri i jashtëm serb Vuk Jeremiç tha në Beograd se anëtarësimi i Serbisë në BE nuk është kompensim për shkëputjen e Kosovës: tha zoti Jeremiç. Çështja e Kosovës ishte tema mbizotëruese e takimit të udhëheqësve evropianë, në një kohë që Bashkimi përpiqet të dalë me një politikë të jashtme të bashkërenduar në mënyrë që të rrisë rolin e tij në arenën ndërkombëtare. Më 19 dhjetor Këshilli i Sigurimit do të diskutojë raportin e treshes ndërmjetësuese mbi Kosovën. //ad//